A ház éppen olyan, mint a képeken! Fantasztikus helyen van, az autóval biztonságosan lehet parkolni közvetlenül az épület mellett. A konyha jól felszerelt, a ház tágas és tiszta, a berendezése hangulatos.
Az időjárással sajnos nem volt szerencsénk, november közepén eső és akkora köd volt, hogy az orrunk hegyéig sem lehetett látni. A levegő hőmérséklete is hűvös, barátságtalan volt. Sajnos kicsit bent a házban is hideg volt, pedig tüzet raktunk este a konyhában és a hálóban egész éjjel ment a hősugárzó. Az Ericébe látogatóknak érdemes tudnia, hogy novemberben minden látnivaló már bezárt, egy élelmiszerbolt van csak nyitva és este alig találtunk egy közepes, ugyanakkor drága éttermet, hogy megvacsorázzunk. Ha tehetik, jöjjenek inkább októberben!
Vito nagyon kedves, gyors, megbízható és vendégszerető. A házban várt bennünket, reggelire kávét, tejet, lekvárt, kétszersültet, vizet hagyott nekünk.
Remélem találkozunk még!